અમરેલી : સાવરકુંડલા પાસેનાં લુવારા ગામ નજીક રેલ્વે ફાટક નજીક એસટી બસ પલ્ટી મારી જતા 8 લોકોનાં મોત નિપજ્યા છે. જ્યારે 40થી વધારે ઘાયલ થયા છે. બસમાં 65થી વધારે મુસાફરો બેઠા હતા. રેલ્વે ક્રોસીંગ પાસે આવેલા ટુંકા વળાંક પર બસ પરથી કાબુ ગુમાવી દેતા બસ પલ્ટી ગઇ હતી અને ઢાળવાળી જગ્યા હોવાથી ત્રણ પલ્ટી મારીને ખાડામાં જઇ પડી હતી. ઘટનાં અંગેની જાણ થતા જ આસપાસનાં રહીશો અને તંત્રનાં જવાબદાર અધિકારીઓ ઘટનાં સ્થળે દોડી આવ્યા હતા. રાહત અને બચાવ કાર્ય પુર જોશમાં ચાલુ કરી દેવામાં આવ્યું છે. મુખ્યમંત્રી દ્વારા મૃતકોને શ્રદ્ધાંજલી અને ઘાયલોને સાંત્વના પાઠવવામાં આવી છે. આનંદી બહેન પટેલ દ્વારા મૃતકોનાં પરિવારને 4 લાખની સહાય જ્યારે ઘાયલોની સંપુર્ણ સારવારનો ખર્ચ ઉઠાવવાની જાહેરાત કરવામાં આવી છે.